Ingvars Tālbraucējs

Ingvars Tālbraucējs () ir vikingu Ingvara sāgā (Yngvars saga víðförla) apdziedāts 11. gadsimta jūrasbraucējs, kas cita starpā devies sirojumā uz Zemgales valsti.

 Vēsture 
Vikingu sāgā par Ingvaru Tālbraucēju par aptuveni 1020. gada notikumiem minēts, ka zemgaļu ķēniņš (kong) maksājis meslus zviedru ķēniņam Ūlofam (Olof Skötkonung, ap 980—1022).«Zviedru ķēniņš Olavs sūtījis savu dēlu Ānundu (Anund Jakob, valdīja 1022—1050) un Ingvaru Tālbraucēju ar trim kuģiem pie zemgaļiem (Seimgaler) pēc mesliem. Nonākuši Zemgalē viņi sasauca sapulci, kurā pārliecināja virsaišus un zemgaļu ķēniņu maksāt meslus, taču trīs virsaiši tam nav piekrituši un pulcējuši karaspēku. Zemgaļu ķēniņš deva vikingiem savu karaspēku, kas uzvarēja zviedru pretiniekus un samaksāja meslus ar zeltu, sudrabu un citām mantām.» Citāts no: Tālavs Jundzis, Guntis Zemītis „Valstiskums Latvijā un Latvijas valsts — izcīnītā un zaudētā (Agrīnā valstiskuma veidošanās problemātika Latvijas teritorijā)”. — Latvijas Zinātņu akadēmija, Rīga.  (Latvieši un Latvija, II sēj., 13.—51. lpp.)
1036.—1042. gadā zviedru vikingi Ingvara Tālbraucēja vadībā devās lejup pa Volgas upi un uzbruka Kaspijas jūras piekrastes zemēm.

 Atsauces 

 Ārējās saites 
 The Saga of Yngvar the Traveller 
 YNGVARS SAGA VÍÐFÖRLA (oriģinālvalodā)

Kategorija:Zemgales vēsture